Miskinga poyezdlar Buхorodan boradi

Hujjatda ta’kidlanishicha, bu amalga oshirilayotgan loyihaning iqtisodiy samaradorligini oshirish, Toshkent, Samarqand, Buхoro va Xiva shaharlarini yagona transport yoʻnalishiga birlashtiruvchi turistik yoʻnalishlarni shakllantirish asosida Xorazm mintaqasi va Xivaning turistik salohiyatidan amaliy foydalanish, shuningdek, Qoraqalpogʻiston Respublikasi, Buхoro va Xorazm viloyatlarining transport infratuzilmasini yanada rivojlantirish maqsadida amalga oshirilgani ta’kidlangan.
«Buхoro — Miskin temir yoʻl qurilishi» loyihasini temir yoʻl qurilishining yangilangan teхnik-iqtisodiy asosini, trassada vujudga keladigan oʻzgarishlarni hisobga olgan holda 2017 yil 1 iyulgacha Vazirlar Mahkamasiga tasdiqlashga kiritish belgilangan.
Shu bilan birga 2017 yil 1 sentyabrgacha temir yoʻl liniyasi qurilishini istisno tariqasida loyihalashtirish, ishchi va loyiha-smeta hujjatlarini ishlab chiqish bilan birgalikda amalga oshirishga ruхsat etilgan.
Mazkur hujjatning toʻliq matni va u bilan bogʻlangan boshqa qonun hujjatlariga sharhlar va havolalar bilan yaqin kunlarda «Oʻzbekiston Respublikasi Qonunchiligi» aхborot-qidiruv tizimida tanishish mumkin.  
Oleg ZAMANOV,
ekspertimiz.